J E G Y Z Ő K Ö N Y V

Készült   Szentpéterszeg Község Önkormányzat Képviselő-testületének

2013. március  13-án megtartott nyílt üléséről

Jelen vannak: Olajos Mihály polgármester, Balogh Gyula, Cs. Balogh Gyula,  Bereczkiné Balogh Erika,  Harasztosi Gyula, Kovács Imre, Tornyi Lajos  képviselők.

A napirendek megtárgyalásán részt vesz: Dr. Juhász Marica körjegyző, Roóné Gombos Andrea pénzügyi vezető, Reszler György könyvvizsgáló 

Olajos Mihály: Tisztelttel köszöntöm a megjelenteket megállapítom, hogy határozatképes a testület. Kérem, a testület tagjait kézfelnyújtással jelezzék, ha egyetértenek a meghívóban szereplő  napirendi pontokkal. 

A Képviselő-testület 7 igen szavazattal a következő határozatot hozta.

30/2013. (III. 13.)Önk. számú

HATÁROZAT

Szentpéterszeg Község Önkormányzat Képviselő-testülete a meghívóban szereplő napirendi pontokat az alábbiak szerint fogadja el.


Napirend:  
 



1./
Tájékoztató az előző testületi ülés óta eltelt időszakról




Előadó: Olajos Mihály polgármester


2./
Szentpéterszeg Községi Önkormányzat 2013. évi költségvetésének 




megtárgyalása 




Előadó: Olajos Mihály polgármester




 3./
 A pénzben és természetben nyújtott szociális ellátások helyi 




szabályozásáról szól 9/2011 (V.30.) számú rendelet módosítása 



Előadó: Olajos Mihály polgármester


4./
A polgárok személyi adtainak és lakcímének nyilvántartásával 




kapcsolatos egyes kérdésekről szól 7/1994. (XI.9) sz. rendelet hatályon 



kívül helyezése




Előadó: Olajos Mihály polgármester



5./
Szentpéterszeg Községi Önkormányzat közép-  és hosszútávú 




vagyongazdálkodási terve



Előadó: Olajos Mihály polgármester


6./
Szentpéterszeg Községi Önkormányzatának Szervezeti és Működési 



Szabályzata  




Előadó: Olajos Mihály polgármester


7/
Bihari Önkormányzatok Többcélú Kistérségi Társulás Szociális és 




Gyermekjóléti feladatellátásáról szóló megállapodás módosítása



Előadó: Olajos Mihály polgármester


8./
Egyebek
Határidő: azonnal

Felelős: Olajos Mihály polgármester

1. napirendi pont: Tájékoztató az előző testületi ülés óta eltelt időszakról
Olajos Mihály:  Kérem a testület tagjait kézfelnyújtással jelezzék, ha elfogadják a tájékoztatót. A Képviselő-testület 7 igen szavazattal a tájékoztatót elfogadta.
2 napirendi pont: Szentpéterszeg Községi Önkormányzat 2013. évi költségvetésének 

megtárgyalása
Olajos Mihály: Az írásos előterjesztést mindenki megkapta. Kérem a testület tagjait kézfelnyújtással jelezzék, ha elfogadják az Szentpéterszeg Község Önkormányzat 2013. évi költségvetését.
A Képviselő-testület 4 igen, 3 nem (Balogh Gyula, Bereczkiné Balogh Erika, Kovács Imre) szavazattal a következő rendeletet alkotta: 

SZENTPÉTERSZEG  ÖNKORMÁNYZATÁNAK

2/2013. (III.13.) számú rendelete

az önkormányzat 2013. évi költségvetéséről

Az önkormányzat képviselő-testülete az államháztartásról szóló 2011. évi CXCV. törvény  23. § (1) bekezdésében kapott felhatalmazás alapján, továbbá figyelembe véve a pénzügyi bizottság írásos véleményét és a könyvvizsgálatról készített írásos jelentést
 a 2013. évi pénzügyi tervéről (költségvetéséről) az alábbi rendeletet alkotja.

1. § A rendelet hatálya

(1)
A rendelet hatálya a képviselő-testületre, annak bizottságaira, a polgármesteri hivatalra és az önkormányzat irányítása alá tartozó költségvetési szervekre (intézményekre) terjed ki.

2. § A költségvetés bevételei és kiadásai

(1)
A képviselő-testület az önkormányzat 2013. évi költségvetését:

	126.948 E Ft
	Költségvetési bevétellel

	126.948 E Ft
	Költségvetési kiadással

	0.E Ft

……………….E Ft

……………….E Ft
	Költségvetési egyenleggel

-ebből  működési

           felhalmozási


állapítja meg.

(2)
Az (1) bekezdésben megállapított költségvetési bevételek forrásonkénti, a költségvetési kiadások jogcímenkénti megoszlását önkormányzati szinten, továbbá a finanszírozási bevételeket és kiadásokat a rendelet 1.1. melléklete alapján határozza meg a képviselő-testület.

(3)
A működési és felhalmozási bevételek és kiadások előirányzatai mérlegszerű bemutatását önkormányzati szinten a 2.1. és a 2.2. melléklet részletezi.

(4) A költségvetési bevételek és költségvetési kiadások előirányzat csoportok, kiemelt előirányzatok és azon belül kötelező feladatok, önként vállalt feladatok, állami (államigazgatási) feladatok szerinti bontásban az 1.2., 1.3., 1.4. mellékletek részletezik.

(5)
A működési hiány belső finanszírozásának érdekében a képviselő-testület az előző év(ek) költségvetési maradványának, igénybevételét működési célú kiadásokra történő átcsoportosítását rendeli el.

(6)
A felhalmozási hiány finanszírozása érdekében a 10 millió forintot meghaladó fejlesztési célú adósságot keletkeztető ügylet megkötésére a Kormány hozzájárulása szükséges.
 A 10 millió forintot meg nem haladó fejlesztési célú adósságot keletkeztető ügylet esetében a hiány külső finanszírozása fejlesztési hitelből /vagy/ az előző év(ek) költségvetési maradványának, vállalkozási maradványának igénybevételével történik.

3. § A költségvetés részletezése

A Képviselő-testület az önkormányzat 2013. évi költségvetését részletesen a következők szerint állapítja meg:

(1)
Az önkormányzat adósságot keletkeztető ügyletekből és kezességvállalásokból fennálló kötelezettségeit a 3. melléklet részletezi.

(2)
Az önkormányzat saját bevételeinek részletezését az adósságot keletkeztető ügyletből származó tárgyévi fizetési kötelezettség megállapításához a 4. melléklet tartalmazza.     

(3)
Az önkormányzat 2013. évi adósságot keletkeztető fejlesztési céljait az 5. melléklet részletezi.      

(4)
Az önkormányzat költségvetésében szereplő beruházások kiadásainak beruházásonkénti részletezését a 6. melléklet szerint határozza meg.

(5)
Az önkormányzat költségvetésében szereplő felújítások kiadásait felújításonként a 7. melléklet szerint részletezi.

(6)
Az EU-s támogatással megvalósuló programokat és projekteket, valamint az önkormányzaton kívül megvalósuló projektekhez való hozzájárulást a 8. melléklet szerint hagyja jóvá.

(7)
A 2. § (1) bekezdésében megállapított bevételek és kiadások önkormányzati, továbbá költségvetési szervenkénti megoszlását, és az éves (engedélyezett) létszám előirányzatot és a közfoglalkoztatottak létszámát költségvetési szervenként, feladatonként a 9., 9.1…..9.n., 10., 11., 12. mellékletek szerint határozza meg.

(8)
Az önkormányzat a kiadások között 0 E Ft általános, 0 E Ft céltartalékot állapít meg.
 A tartalékkal való rendelkezés jogát a képviselő-testület fenntartja magának
.

4. § A költségvetés végrehajtásának szabályai

(1)
Az önkormányzati szintű költségvetés végrehajtásáért a polgármester, a könyvvezetéssel kapcsolatos feladatok ellátásáért a jegyző a felelős.

 (2)
Az Önkormányzat gazdálkodásának biztonságáért a képviselő-testület, a gazdálkodás szabályszerűségéért a polgármester felelős.

 (3)
A költségvetési hiány csökkentése érdekében évközben folyamatosan figyelemmel kell kísérni a kiadások csökkentésének és a bevételek növelésének lehetőségeit. 

 (4)
A költségvetési szerveknél a jutalmazásra fordítható és kifizethető összeg nem haladhatja meg a rendszeres személyi juttatások előirányzatának 0 %-át. Ennek fedezetére a személyi juttatások évközi megtakarítása és a személyi juttatások előirányzatának növelésére fordítható forrás szolgálhat.

(5)
Amennyiben a költségvetési szerv 30 napon túli, elismert tartozásállományának mértéke eléri az éves  eredeti kiadási előirányzatának 10%-át, vagy a 150 millió forintot, és a tartozását egy hónapon belül nem tudja 30 nap alá szorítani, akkor az irányító szerv a költségvetési szervnél véleményének előzetes kikérésével – önkormányzati biztost jelöl ki.. 

(6)
A költségvetési szerv vezetője e rendelet 15. mellékletében foglalt adatlapon köteles a tartozásállományról adatot szolgáltatni. A költségvetési szerv az általa elismert tartozásállomány tekintetében – nemleges adat esetén is – havonta a tárgyhó 25-i állapotnak megfelelően a tárgyhónapot követő hó 5-ig az önkormányzat jegyzője részére köteles adatszolgáltatást teljesíteni.

 (7)
Kiegészítő támogatás igényléséről a működőképességet veszélyeztető helyzet esetében a polgármester gondoskodik, külön képviselő-testületi döntés alapján.

 (8) A finanszírozási bevételekkel és kiadásokkal kapcsolatos hatásköröket a Képviselő-testület gyakorolja.

5. § Az előirányzatok módosítása

(1)
Az önkormányzat bevételeinek és kiadásainak módosításáról, a kiadási előirányzatok közötti átcsoportosításról a képviselő-testület dönt. 

(2) A képviselő-testület a jóváhagyott kiadási előirányzatok közötti átcsoportosítás jogát minden esetben fenntartja magának. 

(3)
A költségvetési szervek bevételi és kiadási előirányzatai saját hatáskörben módosíthatók, a kiadási előirányzatok egymás között átcsoportosíthatók. 

(4) A képviselő-testület a költségvetési rendelet 5. § (2) és (5) bekezdés szerinti előirányzat-módosítás, előirányzat-átcsoportosítás átvezetéseként félévente, de legkésőbb az éves költségvetési beszámoló elkészítésének határidejéig, december 31-ei hatállyal módosítja a költségvetési rendeletét. Ha év közben az Országgyűlés a hozzájárulások, támogatások előirányzatait zárolja, azokat csökkenti, törli, az intézkedés kihirdetését követően haladéktalanul a képviselő-testület elé kell terjeszteni a költségvetési rendelet módosítását.

(5)
A költségvetési szerv alaptevékenysége körében szellemi tevékenység szerződéssel, számla ellenében történő igénybevételére szolgáló kiadási előirányzat csak a személyi juttatások terhére növelhető.

(6)
Amennyiben az önkormányzat év közben a költségvetési rendelet készítésekor nem ismert többletbevételhez jut, vagy bevételei a tervezettől elmaradnak, arról a polgármester a Képviselő-testületet tájékoztatja. 

 (7)
A képviselő-testület által jóváhagyott kiemelt előirányzatokat valamennyi önállóan működő és gazdálkodó költségvetési szerv, valamint a munkamegosztási megállapodásban foglalt előirányzatok felett rendelkező önállóan működő költségvetési szerv köteles betartani. 

6. § A gazdálkodás szabályai

(1)
A költségvetési szervek rendeletben meghatározott bevételi és kiadási előirányzatai felett az intézmények vezetői előirányzat-felhasználási jogkörrel rendelkeznek.
(2)
Az önállóan működő költségvetési szerv az alapfeladatai ellátását szolgáló személyi juttatásokkal és az azokhoz kapcsolódó járulékok és egyéb közterhek előirányzataival minden esetben, egyéb előirányzatai tekintetében a Képviselő-testület rendelkezik.

 (3)
Az önállóan működő költségvetési szerv által a költségvetési szerv számára ellátott feladatok fedezetéül az önállóan működő és gazdálkodó költségvetési szerv nyilvántartásaiban elkülönített előirányzatok szolgálnak, amelyet az önállóan működő költségvetési szerv érdekében használ fel.

(4)
Az önállóan működő költségvetési szerv feladatai ellátásáról, munkafolyamatai megszervezéséről oly módon gondoskodik, hogy az biztosítsa az önállóan működő és gazdálkodó költségvetési szerv költségvetésében részére megállapított előirányzatok takarékos felhasználását.

(5)
Valamennyi költségvetési szerv vezetője köteles belső szabályzatban rögzíteni a működéshez, gazdálkodáshoz kapcsolódóan a gazdálkodás vitelét meghatározó szabályokat, a mindenkor érvényes központi szabályozás figyelembe vételével, illetve a szükséges módosításokat végrehajtani. A szabályozásbeli hiányosságért, a felelősség a mindenkori intézményvezetőt terheli.

(6)
A polgármesteri (önkormányzati) hivatal, valamint a költségvetési szervek az évközi előirányzat-módosításokról a jegyző által elrendelt formában kötelesek naprakész nyilvántartást vezetni.

7. § A költségvetés végrehajtásának ellenőrzése


Az önkormányzat a belső ellenőrzés kialakításáról megbízás  útján gondoskodik. A megfelelő működtetésről és a függetlenség biztosításáról a jegyző köteles gondoskodni.

8. § Záró és vegyes rendelkezések

(1)
Ez a rendelet  2013. január 01. lép hatályba.

(2)
A rendelet hatálybalépésével egyidejűleg hatályát veszíti:1/2012 (II.28.)
Szentpéterszeg, 2013. 03. 13.
	...........................................
	...........................................

	jegyző
	polgármester


3.  napirendi pont: A pénzben és természetben nyújtott szociális ellátások helyi szabályozásáról szól 9/2011 (V.30.) számú rendelet módosítása

Olajos Mihály:  Az írásos anyagot mindenki megkapta. Kérem a testület tagjait kézfelnyújtással jelezzék, ha elfogadják a pénzben és természetben nyújtott szociális ellátások helyi szabályozásáról szóló 9/2011 (V.30.) számú rendelet módosítását

A Képviselő-testület 7 igen szavazattal a következő rendeletet alkotta.

Szentpéterszeg Község Önkormányzat Képviselő-testületének

3/2013. (III.13.) rendelete 

a pénzben és természetben nyújtott szociális ellátások helyi szabályairól szóló

9/2011. (V.30.) számú rendelet módosításáról 

Szentpéterszeg Község Önkormányzata „ „a szociális igazgatásról és a szociális ellátásokról” szóló 1993. évi III. törvény (a továbbiakban: Szt.) 1.§ (2) bekezdésében, a 26.§-ában, a 32.§ (3) bekezdésében foglalt felhatalmazás alapján - a „közigazgatási hatósági eljárás és szolgáltatás általános szabályairól” szóló 2004. évi CXL. törvény rendelkezéseinek figyelembevételével- a Szt. által szabályozott a pénzbeli és természetben nyújtott szociális ellátások helyi szabályairól az alábbiakat rendeli el. 

1.§

A rendelet  II fejezet 4. §. (1) bekezdésé helyébe a következő rendelkezés lép. 

(1)  A szociális ellátásokat az igényelt ellátás típusának megfelelő nyomtatványon a Hencidai Közös Önkormányzati Hivatal Szentpéterszegi Kirendeltségre  (a továbbiakban Hivatal) történő benyújtásával lehet kérelmezni. A nyomtatványok átvehetőek a Hivatalban, illetve letölthetőek a www. szentpeterszeg.hu internetes oldalról. 
2. §

A  II. fejezet 4. §. (3) bekezdés h) pontja helyébe a következő rendelkezés kerül 

h) foglalkoztatás helyettesítő támogatásra jogosult személy iskolai végzettségét és szakképzettségét. 

A 4. § kiegészül egy új (7)  bekezdéssel

(7) A kérelemben foglaltak  érdemi elbírálásáról az átruházott hatáskörben eljáró polgármester határozattal dönt. 

3.§

A rendelet 5.§. (2) bekezdését hatályon kívül helyezi.

4.§

A III. fejezet 6. §. 1, 3, 4, 8  pontja törlésre kerül.

5. §

 A rendelet 7. §-a helyébe a következő rendelkezések lép:

(1) Az aktív korúak ellátására az Szt., valamint a végrehajtási rendeletei mindenkor hatályos rendelkezéseit az e rendeletben foglalt kiegészítésekkel kell alkalmazni. 

(2) Az Szt. 37. § (1) b) - c) pontja szerinti rendszeres szociális segélyre jogosult személy (továbbiakban jogosult) együttműködésre kijelölt szerve Bihari Szociális Szolgáltató Központ Családsegítő Szolgálata (továbbiakban: Családsegítő Szolgálat ).

(3) A jogosult köteles:

a. a határozat jogerőre emelkedésétől számított 15 napon belül a Családsegítő Szolgálat nyilvántartásba vetetni magát,

b. a nyilvántartásba vételtől számított 60napon belül az egyéni élethelyzethez igazodó beilleszkedést segítő program kidolgozásában közreműködni, és az ezen alapuló együttműködési megállapodást megkötni,

c. az együttműködési megállapodásban foglaltakat betartani,

d. folyamatosan kapcsolatot tartani a Családsegítő Szolgálat, és legalább kéthavonta eleget tenni a megjelenési kötelezettségének a Családsegítő Szolgálat által megjelölt időpontban.

(4) A Családsegítő Szolgálat a jogosult részére szociális helyzetéhez és mentális állapotához igazodva az alább felsorolt beilleszkedést segítő programokat szervezi:

a) egyéni képességeket fejlesztő,

b) életmódot formáló,

c) egyéni életvezetési,

d) mentálhigiénés,

e) rehabilitációs,

f) reintegrációs,

g) önsegítő és képességfejlesztő,

h) munkára és pályára állítási,

i) pályakorrekciós csoportfoglalkozások és tanácsadások.

(5) Az együttműködési kötelezettség felróható megszegésének minősül, ha a jogosult:

a. a Családsegítő Szolgálatnál nem jelenik meg határidőben, és nem veteti magát nyilvántartásba,

b. nem működik közre a beilleszkedést segítő program kidolgozásában,

c. nem köti meg az együttműködési megállapodást a Családsegítő Szolgálattal,

d. megszegi az együttműködési megállapodásban foglaltakat, különösen, ha nem tesz eleget együttműködési, vagy megjelenési kötelezettségének.

(6) Nem minősül felróhatónak az együttműködési kötelezettség megszegése, ha azt a jogosult a Családsegítő Szolgálathoz benyújtott okiratokkal – különösen orvosi igazolás, zárójelentés, hatósági bizonyítvány – kimenti.

(7) Az együttműködési kötelezettség megszegése esetén a Családsegítő Szolgálat öt munkanapon belül írásban, új határidő kitűzésével felhívja a jogosult figyelmét, hogy tegyen eleget a jogerős határozatban, illetve az együttműködési megállapodásban foglaltaknak, egyidejűleg tájékoztatja arról, hogy amennyiben az együttműködési kötelezettségét neki felróhatóan két éven belül ismételten megszegi, az aktív korúak ellátására való jogosultsága megszüntetésre kerül. 
(8) A Családsegítő Szolgálat a (7) bekezdésben foglalt kötelezettségén túl köteles a hatóságot írásban, a kötelezettségszegésről, esetlegesen annak kimentéséről tájékoztatni, továbbá a másodszori felróható kötelezettségszegés esetén a rendelkezésre álló valamennyi okiratot megküldeni.

(9) A Családsegítő Szolgálat évente írásos értékelést készít az együttműködés során végzett munka tapasztalatairól, melynek megküldésével tájékoztatja a jegyzőt.
(10) Az Szt. 37. § (1) bekezdés d) pontja alapján az aktív korúak ellátására jogosultnak 
kérelemre rendszeres szociális segélyt kell folyósítani, ha

a) munkaképességét legalább 45 %-ban elvesztette, vagy legalább 35 %-os mértékű

egészségkárosodást szenvedett.

6. §.

A 8. §. alcíme a következőre módosul:

Az aktívkorúak ellátására  való jogosultság egyéb feltételei.

A 8. §. (1), (3) bekezdésében szereplő bérpótló juttatás helyébe a foglalkoztatást helyettesítő támogatás lép.

A 8. §. (1) bekezdés g) pontja törlésre kerül.

A 8. §. (4) bekezdése helyébe a következő rendelkezés lép:

(4) A jogosultság feltételeként e rendelet 8. §-ában foglalt szabályok betartását az önkormányzat a Családsegítő Szolgálat és a Hencidai Közös Önkormányzati Hivatal Szentpéterszegi Kirendeltsége dolgozójának bevonásával ellenőrzi. 

7. §.

A rendelet 9. §-át hatályon kívül helyei.

8.§.

A rendelet 11. §. (2) bekezdését hatályon kívül helyezi.

9.§.

A rendelet 12. §-a kiegészül (3)-(4) bekezdéssel

(3) Méltányossági közgyógyellátásra az a szociálisan rászorult személy jogosult, aki a havi rendszeres gyógyító ellátásának költségét létfenntartása veszélyeztetése nélkül nem képes viselni, feltéve, hogy a családjában az egy főre jutó havi jövedelem az öregségi nyugdíj mindenkori legkisebb összegének 150%-át, egyedül élő esetén annak 200 %-át nem haladja meg, és a havi rendszeres gyógyító ellátás költsége a öregségi nyugdíj mindenkori legkisebb összegének 25 %-át meghaladja.

(4)A méltányossági közgyógyellátás megállapítása a jegyző hatásköre.

A 12. § (2) bekezdését hatályon kívül helyezi. 

10. §.

A rendelet kiegészül egy 11/A temetési segély paragrafussal 

(1) „Szentpéterszeg Községi Önkormányzat Képviselő-testülete egyéb módon nyújt támogatást azok részére, akik elhalt személy eltemettetéséről gondoskodnak.
11. §

A rendelet kiegészül 1. sz. és 2. sz. melléklettel. 

12. §.

A rendelet a kihirdetés napján lép hatályba. A rendelet kihirdetéséről a jegyző gondoskodik. 

Szentpéterszeg, 2013. 03. 13.



Olajos Mihály




Dr. Juhász Marica



polgármester





jegyző

1. sz. melléklet 

Hencidai Közös Önkormányzati Hivatal 

Szentpéterszegi Kirendeltsége 


4121 Szentpéterszeg, Kossuth u. 45.
Tel: (54) 410-910
 www.szentpeterszeg.hu;
e-mail: szentpeterszeghivatal@korosmenti.hu 
Környezettanulmány
aktív korúak ellátására  való jogosultság elbírálásához
Tárgya: Lakókörnyezet rendezettségének vizsgálata
Név: __________________________________szül.idő________év___________hó____nap.

Helye:__________________település_______________u.______sz._______em._______ajtó. 

Ideje: _____________év_______________hó____________nap.

Ügyiratszám: ________________________/_______________.

I. Lakás adatai:

· Jogcím: - tulajdonos – főbérlő – albérlő – családtag – egyéb:______________________

· Jellege: családi ház – házrész – társasház – szükséglakás – egyéb:___________________

· Udvar, kert:  van     -       nincs

· Állaga: újonnan épített - felújított – megfelelő – lepusztult – életveszélyes

· Komfort fokozata: összkomfortos - komfortos - félkomfortos - komfort nélküli 

· Lakószobák száma:______________

· Egyéb helyiségek:  konyha – étkező – fürdőszoba – WC – spájz – pince – padlás

· Fűtés módja: távfűtés – gázfűtés – vegyes tüzelés -  padlófűtés – központi fűtés 

· Villanyárammal: ellátott – nem ellátott  

· Vízvezetékkel: ellátott – nem ellátott – udvari csap

II. Lakókörnyezet adatai: 

· Szeméttároló edény:         udvarban:  van  -   nincs

                                              lakásban:   van  -   nincs

· A lakáshoz tartozó udvar, kert rendben tartása, rendeltetésszerű használata, művelése: 

teljes mértékben rendezett – elfogadható mértékben rendezett - megművelt - gazos - szemetes – lomos
· Az ingatlan előtti járdának (járda hiányában egy méter széles területsávnak), a járda melletti zöldsáv úttestig terjedő teljes területének, legfeljebb az épület 10 méteres körzetén belüli területének gondozottsága:

rendezett - szemétmentes -  gyommentes - elhanyagolt - szemetes -  gazos

· Árok, áteresz rendben tartása: 

 rendezett - szemétmentes -  gyommentes - elhanyagolt - szemetes -  gazos

· A lakás rendeltetésszerű használata az alábbiak szerint::

· lakás tisztasága: kifogástalan-átlagosan ápolt–elfogadható–elhanyagolt

· vizes helyiség és illemhely állapota: rendeltetésszerűen használt – rendszeresen

      takarított - fertőtlenített - elfogadható –  elhanyagolt

· a lakás - fertőző betegség, fejtetvesség miatti - fertőtlenítése (amennyiben szükséges): megtörtént   -    nem történt meg

· Az ingatlan, valamint a hozzá tartozó kert, udvar  rágcsálóktól, kártevőktől való mentesítése (amennyiben szükséges) :
megtörtént -  nem történt - folyamatos

· Állattartás környezete (amennyiben van):  rendezett - elhanyagolt
III. A lakókörnyezettel kapcsolatos észrevételek, megállapítások: 

Az aktív korúak ellátására való jogosultság megállapításához szükséges, helyi rendeletben előírt feltételeket:
1) teljesítette,

2) nem teljesítette, mert:____________________________________________________

______________________________________________________________________
Hajdúböszörmény, 20__ év _________________hó ________nap

_______________________________                   _________________________________                                                                                                                                    környezettanulmányt végző


                            ügyfél

p.h.
2. sz. melléklet 

Hencidai Közös Önkormányzati Hivatal 

Szentpéterszegi Kirendeltsége 


4121 Szentpéterszeg, Kossuth u. 45.
Tel: (54) 410-910
 www.szentpeterszeg.hu;
e-mail: szentpeterszeghivatal@korosmenti.hu 
Környezettanulmány utóellenőrzéshez

aktív korúak ellátására való jogosultság elbírálásához

Tárgya: Lakókörnyezet rendezettségének utólagos vizsgálata
Név: __________________________________szül.idő________év___________hó____nap.

Helye:__________________település_______________u.______sz._______em._______ajtó. 

Ideje: _____________év_______________hó____________nap.
Ügyiratszám: ________________________/_______________.

I. Az utóellenőrzés tapasztalatai:

A felszólításban szereplő hiányosságok pótlását:

· teljesítette,

· részben teljesítette, ezért újabb ellenőrzést javaslok, mert________________________

______________________________________________________________________
______________________________________________________________________
· nem telesítette, mert ____________________________________________________

______________________________________________________________________

______________________________________________________________________
II. Az ellenőrzés során tapasztaltak alapján: 

· Javaslom az aktív korúak ellátására  való jogosultság megállapítását, illetve fenntartását


               

· Nem javaslom az aktív korúak ellátására a való jogosultság megállapítását, illetve fenntartását
 

.

Hajdúböszörmény, 20__ év _________________hó ________nap

                                                                                     _______________________________                                                                                                                                                          

                                                                                 ellenőrzést végző
p.h.

4.  napirendi pont: A polgárok személyi adtainak és lakcímének nyilvántartásával kapcsolatos egyes kérdésekről szól 7/1994. (XI.9) sz. rendelet hatályon kívül helyezése
Olajos Mihály: Az írásos előterjesztést mindenki megkapta. Kérem a testület tagjait kézfelnyújtással jelezzék, ha elfogadják a  polgárok személyi adtainak és lakcímének nyilvántartásával kapcsolatos egyes kérdésekről szól 7/1994. (XI.9) sz. rendelet hatályon kívül helyezését
A Képviselő-testület 7 igen szavazattal a következő rendeletet alkotta.

Szentpéterszeg Községi Önkormányzat Képviselő-testületének

4/2013. (III.13.) önkormányzati rendelete

A polgárok személyi adtainak és lakcímének nyilvántartásával kapcsolatos egyes kérdésekről szól 7/1994. (XI.9) sz. rendelet hatályon kívül helyezéséről

Szentpéterszeg Községi  Önkormányzat Képviselő-testülete az Alaptörvény 32. cikk (1) bekezdés a) pontjában  kapott felhatalmazás alapján, a polgárok személyi adatainak és lakcímének nyilvántartásáról szóló 1992. évi LXVI. tv. 47. §. (4) bekezdésében az alábbi rendeletet alkotja:
1. §

Szentpéterszeg Községi Önkormányzat Képviselő-testülete a polgárok személyi adtainak és lakcímének nyilvántartásával kapcsolatos egyes kérdésekről szól 7/1994. (XI.9) sz. rendelet hatályon kívül  helyezi.

2.§.

E rendelet a kihirdetés napján lép hatályba. A rendelet kihirdetéséről a jegyző gondoskodik

Szentpéterszeg, 2013. 03. 13.



Olajos Mihály




Dr. Juhász Marica



polgármester




         jegyző
5.napirendi pont: Szentpéterszeg Községi Önkormányzat közép-  és hosszútávú vagyongazdálkodási terve
Olajos Mihály: Az írásos előterjesztést mindenki megkapta. Kérem a testület tagjait kézfelnyújtással jelezzék, ha elfogadják Szentpéterszeg Községi Önkormányzat közép-  és hosszútávú vagyongazdálkodási tervét

A Képviselő-testület 7 igen szavazattal a következő rendeletet alkotta.

31/2013. (III. 13.)Önk. számú

HATÁROZAT

1. Szentpéterszeg Községi  Önkormányzat Képviselő-testülete a nemzeti vagyonról szóló 2011. évi CXCVI. örvény 9. § (1) bekezdés alapján az önkormányzat vagyongazdálkodásának az Alaptörvényben, valamint a 7. § (2) bekezdésében meghatározott rendeltetése biztosításának céljából közép- és hosszú távú vagyongazdálkodási tervét az alábbi tartalommal fogadja el:

Középtávú vagyongazdálkodási terv 2013-2017. évekre:

Alapelvei:

a) Az önkormányzati vagyonnal – mint a nemzeti vagyonnal – felelős módon, rendeltetésszerűen kell gazdálkodni.

b) A vagyongazdálkodás feladata az önkormányzat teherbíró képességéhez igazodó, elsődlegesen a közfeladatok ellátásához és a mindenkori társadalmi szükségletek kielégítéséhez szükséges, egységes elveken alapuló, átlátható, hatékony és költségtakarékos működtetése, értékének megőrzése, állagának védelme, értéknövelő használata, hasznosítása, gyarapítása, továbbá a feleslegessé váló vagyontárgyak elidegenítése.

c) Az önkormányzati vagyonfejlesztés (létrehozás, bővítés, felújítás) céljait a Képviselő-testület döntései és az éves költségvetési rendelet határozza meg.

d) Az önkormányzati feladatellátást szolgáló vagyon értéknövelése a nemzeti vagyon alapvető rendeltetése a közfeladat ellátásának biztosítása, hasznosításának célja a kötelező és önként vállalt feladatok hatékony és eredményes ellátása.

Az önkormányzati feladatellátáshoz szorosan nem kötődő vagyonhasznosítás formái:

1. a feladatok ellátásához nem szükséges vagyon elidegenítése az érvényes költségvetési rendeletben foglaltak szerint.

2. használatba adása, bérbeadása

3. önkormányzati vagyontárggyal vállalkozási tevékenység folytatása

1) Vagyon értékesítése

A rendelkezésre álló szabad vagyon értékesítését forgalmi értékbecsléssel megalapozva, nyilvános pályázati kiírás alapján, a vagyonrendelet előírásai szerint a nemzeti vagyonról szóló 2011. évi CXCVI. törvény alapján kell lefolytatni.

A vagyon értékesítéséből származó bevétel elsősorban fejlesztési kiadások, fejlesztési hitelek törlesztésének fedezetéül szolgálhat.

2) Bérlet útján történő hasznosítás

A lakás és nem lakás célú helyiségek, valamint telkek hasznosítása elsősorban bérleti szerződés keretében tehető meg. A bérlet útján nem hasznosított ingatlan esetében törekedni kell arra, hogy minél rövidebb ideig legyen kihasználatlan állapotban, ennek elkerülése érdekében folyamatos pályáztatás szükséges.

3) Vállalkozás folytatásával történő vagyonhasznosítás

Az önkormányzati feladatok ellátásához nélkülözhetetlen vagyonnal vállalkozási tevékenység folytatható. Az önkormányzati vállalkozás az alaptevékenységet nem veszélyeztetheti.

Az önkormányzat csak olyan gazdálkodó szervezetben vehet részt, amelyben felelőssége nem haladja meg vagyoni hozzájárulásának mértékét.

e) Az önkormányzati vagyonban várható változások nyomon követése érdekében kiemelt figyelmet kell fordítani a vagyon-nyilvántartás aktualizálására.

f) Az Önkormányzatnak a lehetőségeihez képest elő kell segíteni a munkahelyteremtő vállalkozások letelepítését, arra alkalmas terület biztosításával. 

Hosszútávú vagyongazdálkodási terv 2013-2021. évekre:

a) Alapjául szolgál a középtávú vagyongazdálkodási terv.

b) Az önkormányzatnál a vagyon megőrzésének elsődlegessége elv érvényesül a hosszútávú működési stabilitás biztosítása érdekében.

c) Az intézményi feladatellátás tárgyi feltételeit az előírásoknak (közegészségügyi, szakmai stb.) való megfelelés, az energiatakarékos üzemelés, az ellátás színvonalának emelése érdekében – elsősorban pályázati források igénybevételével – korszerűsíteni kell. Ehhez az önkormányzati feladat változásokat követően kialakult vagyonelemekre évekre lebontott tervet kell készíteni.

d) A vagyonhasznosítás során a bevételszerzés, illetve a kiadáscsökkentés mellett szem előtt kell tartani azt, hogy az ne vagyonfelélést eredményezzen. A piaci helyzet ismeretében évente felül kell vizsgálni az értékesítendő, valamint a más módon hasznosítható vagyonelemeket.

e) A vagyonhasznosítás bevételeit minél nagyobb arányban a vagyontárgyak megóvására, megújítására illetve beruházásra kell fordítani.

f) A vagyonhasznosítás, illetve értékesítés során  a piaci helyzet ismeretében évente felül kell vizsgálni az értékesítendő, hasznosítandó vagyonelemeket figyelembe véve a pályázati lehetőségeket, valamint a vagyonvesztés elkerülését.

2. A Képviselő-testület felkéri a polgármestert, hogy gondoskodjon a vagyongazdálkodási terv szükség szerinti felülvizsgálatáról.

Határidő: 
azonnal, illetve folyamatos

Felelős:    
Olajos Mihály polgármester 


6.napirendi pont: Szentpéterszeg Községi Önkormányzatának Szervezeti és Működési Szabályzata 
Bereczkiné Balogh Erika: Javasom, hogy a testület tekintse elő olvasatnak a rendelet tervezetet

Olajos Mihály: Kérem a testület tagjait kézfelnyújtással jelezzék, elfogadják a javaslatot. 

A Képviselő-testület 7 igen szavazattal a következő határozatot hozta. 
32/2013. (III. 13.)Önk. számú

HATÁROZAT

Szentpéterszeg Község Önkormányzat Képviselő-testület úgy határozott, hogy  Szentpéterszeg Községi Önkormányzatának Szervezeti és Működési Szabályzatáról szóló rendeletet-tervezetet előolvasatnak tekinti.

Határidő: azonnal 

Felelős: Olajos Mihály polgármester 
7.napirendi pont: Bihari Önkormányzatok Többcélú Kistérségi Társulás Szociális és Gyermekjóléti feladatellátásáról szóló megállapodás módosítása 
Olajos Mihály: Az írásos anyagot mindenki megkapta.  Kérem a testület tagjait kézfelnyújtással jelezzék, elfogadják a Bihari Önkormányzatok Többcélú Kistérségi Társulás Szociális és Gyermekjóléti feladatellátásáról szóló megállapodás módosítását
A Képviselő-testület 7 igen szavazattal a következő határozatot hozta. 

33/2013. (III. 13.)Önk. számú

HATÁROZAT

Szentpéterszeg Község Önkormányzat Képviselő-testülete az előterjesztésben foglaltakat valamint a melléklet szerinti   Bihari Önkormányzatok Többcélú Kistérségi Társulás Szociális és Gyermekjóléti feladatellátásáról szóló Megállapodást elfogadja.

Felelős: Olajos Mihály polgármester
Határidő: azonnal

Olajos Mihály: Több megbeszélni való nem lévén az ülést bezárom.

K.m.f.



Olajos Mihály




Dr. Juhász Marica



Polgármester





jegyző 




. 














